b'\n_START_ARTICLE_\nMiami Masters\n_START_SECTION_\nKarakteristike\n_START_PARAGRAPH_\nOsim \xc4\x8detiri Grand Slam turnira, Sony Ericsson Open jedan je od nekoliko turnira na ATP i WTA turneji gdje glavni \xc5\xbedrijeb u pojedina\xc4\x8dnoj konkurenciji (i mu\xc5\xa1koj i \xc5\xbeenskoj) uklju\xc4\x8duje vi\xc5\xa1e od 64 igra\xc4\x8d-a/ice i gdje turnir traje vi\xc5\xa1e od jednog tjedna. 96 mu\xc5\xa1karaca i 96 \xc5\xbeena natje\xc4\x8du se u pojedina\xc4\x8dnoj konkurenciji, a 32 tima u konkurenciji parova. Turnir traje 12 dana._NEWLINE_2006., turnir je postao prvi u SAD-u koji je omogu\xc4\x87avao igra\xc4\x8dima i igra\xc4\x8dicama provjeru dosu\xc4\x91enih poena. Sudionici su imali  mogu\xc4\x87nost dvije provjere po setu, te dodatnu provjeru u tiebreaku. Prvu provjeru je pozvala Jamea Jackson u susretu protiv Ashley Harkleroad u prvom kolu turnira.\n_START_SECTION_\nMje\xc5\xa1oviti parovi\n_START_PARAGRAPH_\nNatjecanje u konkurenciji mje\xc5\xa1ovitih parova odr\xc5\xbeano je na uvodnom turniru 1985., a pobjednici su bili Heinz G\xc3\xbcnthardt i Martina Navr\xc3\xa1tilov\xc3\xa1.'